小販事務隊

小販事務隊，2000年之前叫小販管理隊，係香港食物環境衞生署轄下嘅執法隊伍，職責係管制香港嘅所有販賣活動。

組織
小販事務隊分為190隊小隊，其中包括總區小販管理特遣隊，呢啲隊伍都會配備手提式無線電通訊器材同車。

職責
確保持牌小販按照有關牌照所訂嘅條件經營，並且遵守《公眾衞生及市政條例》、同附屬法例，以及香港特別行政區其他有關法例嘅規定；
管制持牌小販所引致嘅街道阻塞同環境滋擾情況；
定期巡查持牌固定小販攤檔，整頓喺街頭販賣嘅流動小販，並喺適當情況之下，根據違規行為採取執法行動；
檢控無牌小販。

法例
香港特別行政區政府喺管制販賣活動方面施行嘅法例包括：
《公眾衞生及市政條例》第83至86D條；
《小販規例》；
《食物業規例》；
《簡易程序治罪條例》第4A條。

走鬼

小販管理 - 食物環境衞生署

香港政府部門